Hyderabad, First Published 16, Oct 2018, 2:57 PM IST
Highlights
ప్రముఖ తమిళ రచయిత వైరముత్తుపై కొందరు మహిళలు లైంగిక వేధింపుల ఆరోపణలు చేస్తోన్న సంగతి తెలిసిందే. సింగర్ చిన్మయి తనతో పాటు వైరముత్తు మరెందరినో వేధించిన విషయాలను బయటపెట్టింది. తాజాగా సోషల్ మీడియాలో ఆమె ఓ ఆడియో క్లిప్ ని షేర్ చేసింది. 
ప్రముఖ తమిళ రచయిత వైరముత్తుపై కొందరు మహిళలు లైంగిక వేధింపుల ఆరోపణలు చేస్తోన్న సంగతి తెలిసిందే. సింగర్ చిన్మయి తనతో పాటు వైరముత్తు మరెందరినో వేధించిన విషయాలను బయటపెట్టింది.
తాజాగా సోషల్ మీడియాలో ఆమె ఓ ఆడియో క్లిప్ ని షేర్ చేసింది. అందులో ఒక మహిళ వైరముత్తుని విమర్శించింది. తనకు తెలిసిన ఒక అమ్మాయికి వైరముత్తు అంటే చాలా అభిమానమని, అతడి ఆటోగ్రాఫ్ కోసం ప్రయత్నించగా ఆయన వెంటనే ఆ అమ్మాయి ఫోన్ నెంబర్ అడిగి తీసుకున్నాడని, తండ్రిలాగా భావించి ఆ అమ్మాయి నంబర్ ఇస్తే.. ఆరోజు రాత్రే వైరముత్తు ఆ అమ్మాయికి ఫోన్ చేసి అసభ్యంగా మాట్లాడాడని, ఆ అమ్మాయిపై ఓ కవిత కూడా రాసి వినిపించాడని సదరు మహిళా వెల్లడించింది.
అంతేకాదు.. ఆ కవితలో రెండు లైన్లు కూడా వినిపించి ఈ కవిత మీది కాదా..? అంటూ వైరముత్తుని ప్రశ్నించింది. దమ్ముంటే ఈ విషయంపై వైరముత్తు చర్చకు రావాలని, సాక్ష్యాలతో సహా ఆయన బండారం బయటపెడతానని సదరు మహిళ సవాల్ విసిరింది. చిన్మయి బాధితులకి అండగా నిలబడి మాట్లాడుతున్నందుకు ఆమెకి హ్యాట్సాఫ్ అని చెప్పింది.  
ఇది కూడా చదవండి..